โคม่าหนัก! ยอดติดเชื้อ “โควิด” วันนี้นิวไฮ 11,784 คน เสียชีวิต 81 ราย
“ศบค.” พบผู้ติดเชื้อโควิดใหม่ 11,784 ราย แบ่งเป็นผู้ติดเชื้อใหม่ 11,684 ราย และจากเรือนจำ 100 ราย เสียชีวิต 81 คน
19 ก.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (19 ก.ค.64) พบผู้ติดเชื้อรายใหม่ 11,784 ราย แบ่งเป็นผู้ติดเชื้อใหม่ 11,684 ราย และจากเรือนจำ 100 ราย มีผู้เสียชีวิต 81 ราย และรักษาหายกลับบ้านแล้ว 5,741 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 386,307 ราย (ตั้งแต่ 1 เมษายน) หายป่วยสะสมจำนวน 262,225 ราย
